**ЎЗБЕКИСТОН РЕСПУБЛИКАСИ СОҒЛИҚНИ САҚЛАШ ВАЗИРЛИГИ**

|  |  |
| --- | --- |
| Рўйҳатга олинди:№ БД-\_\_\_\_\_\_\_\_\_\_\_\_\_\_\_\_2021 йил “\_\_\_” \_\_\_\_\_  | Соғлиқни сақлаш вазирлиги\_\_\_\_\_\_\_\_\_\_\_\_\_\_\_\_\_\_\_\_\_2021 йил “\_\_\_” \_\_\_\_\_ |

**Умумий психиатрия**

**МОДУЛ ДАСТУРИ**

|  |  |  |
| --- | --- | --- |
| **Билим соҳаси:**  | 500000 | Соғлиқни сақлаш ва ижтимоий таъминот |
| **Таълим соҳаси:**  | 510000 | Соғлиқни сақлаш |
| **Таълим йўналишлари:** | 5А510111 | Психиатрия |

**Тошкент – 2021**

**Тузувчилар:**

Ашуров З.Ш. Тошкент тиббиёт академияси, тиббий

 педагогика факультети “Психиатрия ва наркология”

 кафедраси мудири , т.ф.д.,профессор

|  |  |
| --- | --- |
| Шадманова Л.Ш. | Тошкент тиббиёт академияси, тиббий педагогика факультети “Психиатрия ва наркология” кафедрасидоценти, “Психиатрия”мутахассислиги бўйича магистратура директори  |
| Ядгарова Н.Ф. | Тошкент тиббиёт академияси, тиббий педагогика факультети “Психиатрия ва наркология” кафедрасикатта уқитувчиси, P.H.D.  |

**Тақризчилар:**

|  |  |
| --- | --- |
| Ички тақризчи:Ходжаева Н.И.  | Тошкент тиббиёт академияси, тиббий педагогикафакултети “Психиатрия ва наркология” кафедрасипрофессори, т.ф.д. |
| Ташқи тақризчи:Султанов Ш.Х. | Тошкент Давлат Стоматология Институти терапевтик йуналишлар №3 кафедраси мудири,т.ф.д., доцент  |

Модул дастури Тошкент тиббиёт академиясида ишлаб чиқилган.

Модул дастури Тошкент тиббиёт академияси Кенгашида кўриб чиқилган ва тавсия қилинган (2020 йил “29 июл даги “18” -сонли баённома).

Модул дастури Ўзбекистон Республикаси Соғлиқни сақлаш вазирлиги ҳузуридаги тиббиёт ва фармацевтика узлуксиз касбий таълими муассасалараро Мувофиқлаштириш Кенгашининг 2020 йил “\_25”август\_\_даги \_\_”2”\_ -сонли баённомаси билан маъқулланган.

Ўзбекистон Республикаси Соғлиқни сақлаш вазирлигининг 20\_\_ йил “\_\_\_”\_\_\_\_\_\_\_\_ даги “\_\_\_” – сонли буйруғининг \_\_\_ -иловаси билан модул дастури рўйҳати тасдиқланган.

**1. Ўқув модулининг долзарблиги ва олий таълимдаги ўрни**

Психиатрия фани – руҳий касалликларнинг этиологияси, патогенези, унинг юзага келиш механизмлари ва кўриниши, уларни даволаш ҳамда ёрдам кўрсатишни ташкиллаштиришни ўргатади. Психиатрия фани асосий психопатологик синдромлар ва хусусий психиатрияга булиб урганилади.

Умумий психиатрия фанининг ажралмас бўлаги ҳисобланади. Умумий фани психиатрия предмети ва вазифалари, касалликларнинг этиология ва патогенези, психиатриянинг ривожланиш тарихи ва асосий йўналишлари, Ўзбекистонда психиатрик ёрдамни ташкиллаштириш, руҳий бузилишларнинг умумий конун-коидаларини ўрганади. Шунинг учун ҳар бир шифокор, мутухассислигидан қатъий назар, беморни психиатрик жиҳатданҳам текширишни билиши керак. Ўз ўрнида руҳий фаолият ҳам касалликлар ривожланишига ҳисса қўшади. Шунинг учун асосий психопатологик синдромларни билиш муҳим аҳамият касб этади.

**2. Ўқув модулининг мақсади ва вазифалари**

***2.1. Модулнинг мақсади:*** Фанни ўқитишдан мақсад – психиатрия предмети ва вазифалари, касалликларнинг этиология ва патогенези, психиатриянинг ривожланиш тарихи ва асосий йўналишлари, психопатологик бузилишларнинг умумий конун-коидаларини, психиатриядаги психопатологик синдромлар, умумий синдромлар ва уларнинг сабабларини, руҳий касалликларнинг умумий семиотикаси, психиатрияда текширув услублари, руҳий касалликларнинг диагностикаси ва терапиясининг умумий масалаларини, синдромларнинг патогенезини ўргатиш. Ҳар бир руҳий касалликнинг ёшга қараб ва ижтимоий таъсир натижасидаги ўзгаришларни асосий қонуниятларини ўрганиш, беморларда даволаш ва профилактика қилиш кўникмаларини эгаллашдан иборатдир. Мана шу кўникмаларни пухта эгаллаган юқори малакали мутахассис тайёрлаш асосий мақсадни ташкил этади.

***2. Модулнинг вазифалари****:*

Ўқув фанининг вазифалари:

* психиатрия бўйича магистратурада ўқитишнинг асосий мақсади замонавий психиатрия амалиётида сертификация ва лицензиялаш талабларига жавоб берувчи ҳамда етарли даражада билим, амалий кўникмалар билан қуролланган юқори малакали мутахассис психиатрларни тайёрлашдир;
* замонавий усулларни ўрганиш;
* психиатрияни бошқа ёндош касалликлари билан боғлиқ бўлган патологияларини замонавий усуллар билан ташхислаш. усулларни ишлатиш бўйича билимларни ривожлантириш;
* психиатрия амалиётида ишлатилувчи даволаш диагностика тадбирларини етарли ҳажмини мустақил аниқлашни ривожлантириш;
* амбулатор шароитларда психиатриядаги турли хил бузилиш ва касалликлари бор бўлган беморларга керакли ҳамда адекват даволаш диагностик муолажаларни бажаришни ўргатиш;
* психиатр кундалик амалиётида ишлатилувчи замонавий лаборатор ва инструментал текшириш натижаларини тахлил қилишни ўрганишни ривожлантириш;
* психиатрия тез ёрдам холатлари билан боғлик бўлган холат ва касалликларида замонавий даражада юқори малакали ёрдам кўрсатишни ривожлантириш;
* руҳий касалликлари бор бўлган беморларда ижтимоий ҳамда мехнат реабилитация тадбирлар мажмуасини ўтказиш бўйича билимларни ривожлантириш;
* руҳий касалликларни тарқалишини камайтириш буйича чора тадбирларини амалга оширишни ўрганиш.

***2.3. Модул бўйича талабаларнинг билим, кўникма ва малакаларига қўйиладиган талаблар:***

**Талаба**:

* аҳолига психиатрик ёрдамни ташкил қилишнинг тамойиллари, касалхона ва ундан ташқарида бўлган психиатрик ёрдами;
* умумий психиатриянинг илмий асослари;
* психиатриянинг долзарб муаммолари;
* руҳий касалликларнинг нозологик шакллари ва уларнинг белгиланиши;
* тиббий ҳужжатларни тўғри олиб бориш***;***
* психиатриянинг қонун-қоидаларини;
* сезги ва идрокнинг нейрофизиологик механизмларини, сезги ва идрок бузилишларининг симптомларини, патофизиологик асосларини, патогенезининг замонавий назарияларини; замонавий ташхис ва даволаш усулларини;
* диққатнинг нейрофизиологик механизмларини, диққат бузилиши симптомларини, диққат бузилишларининг патофизиологик асосларини ва патогенезининг замонавий назарияларини;
* хотиранинг нейрофизиологик механизмларини, хотира бузилиши симптомларини, хотира бузилишларининг патофизиологик асосларини, замонавий ташхис ва даволаш усулларини;
* фикрлаш ва нутқнинг нейрофизиологик механизмларини, ассоциатив жараённинг бузилишини; васваса, ўта қимматли ғоялар симптомларини, фикрлашнинг тезлиги, тузилиши ва мазмун жиҳатидан бузилиш симптомларини, фикрлаш ва нутқ бузилишлари патогенезининг замонавий назарияларини ва текшириш усулларини;
* хусусий психиатриянинг илмий асослари;
* руҳий ва наркологик беморларни даволаш усуллари;
* руҳий ва наркологик беморларни реабилитация усуллари;
* психотерапия усуллари ***ҳакида тасаввурга эга бўлиши;***
* шизофрения этиологияси ва патогенезининг замонавий назарияларини, таснифини, кечиш турларини, қиёсий ташхисини, ҳамма турларини замонавий даволаш ва профилактика усулларини;
* аффектив касалликларнинг этиологияси ва патогенезининг замонавий назарияларини, клиник кўринишини, кечишини, қиёсий ташхисини, аффектив касалликларни замонавий даволаш ва профилактика усулларини;
* шизоаффектив психознинг этиологияси ва патогенезининг замонавий назарияларини, таснифини, кечиш турларини, қиёсий ташхисини, ҳамма турларини замонавий даволаш ва профилактика усулларини;
* кекса ёшдаги функционал психозларнинг этиологияси ва патогенезининг замонавий назарияларини, таснифини, кечиш турларини, қиёсий ташхисини, ҳамма турларини замонавий даволаш ва профилактика усулларини;
* эпилепсия касаллигининг этиологияси ва патогенезининг замонавий назарияларини, клиник кўринишини, кечиш турларини, қиёсий ташхисини, замонавий даволаш ва профилактика усулларини;
* руҳий ривожланиш бузилишларининг этиологияси ва патогенезининг замонавий назарияларини, клиник белгиларини, таснифини, динамикасини, қиёсий ташхисини, замонавий даволаш ва профилактика усулларини билиши ва улардан фойдалана олиши;
* руҳий меҳнат экспертизасини ўтказиш;
* руҳий беморларнинг суд-психиатрик экспертизасини ўтказиш;
* руҳий беморларнинг ҳарбий-тиббий экспертизасини ўтказиш;
* психопрофилактика ва психогигиена усулларини қўллаш кўникмаларига эга бўлиши зарур.

Магистратура ихтисослигига қўйиладиган муайян талаблар кадрлар буюртмачиларининг талаблари ва ушбу мутахассислик бўйича фан, техника ва технологияларнинг замонавий ютуқлари ҳисобга олинган ҳолда олий таълим муассасаси томонидан белгиланади.

**3. Асосий қисм**

**3.1. *Модулдаги амалий (семинар, лаборатория) машғулотлари мавзулари,ташкил этиш бўйича умумий кўрсатма ва тавсиялар:***

**1 мавзу. Психиатриянинг тарихи. Психиатрия хизматини ташкил килиш**.

Руҳий касалликлар шифохона ва руҳий-асаб диспансерларнинг тузилиши ва фаолияти. Маслаҳат бериш кўникмалари.

**2 мавзу. Аҳолига психиатрик ёрдам кўрсатишни ташкил этиш.** Психиатрик ёрдам тўғрисидаги Қонун. Беморларнинг ҳуқуқ ва мажбуриятлари. Врач-психиатрнинг ҳуқуқ ва мажбуриятлари.

 **3 мавзу. Руҳий касалликлар эпидемиологияси.**

 Руҳий касалликлар таркалганлиги. Психиатрияда стигма тшунчаси.

**4 мавзу. Руҳий касалликлар таснифи.**

Клиник тасниф, ХКТ-10.

**5 мавзу. Руҳий касалликлар диагностик усуллари.**

Руҳий касалликлар клиник диагностикаси. Психиатрияда клиник интервью ва унинг бахоланиши. Шифокор ва бемор. Руҳий касалликнинг тарихи. Психиатрияда диагностик усуллари. Патопсихологик текшириш. Экспериментал-психологик тестларни бахолаш. Психиатрияда диагностик усуллари. Нейрофизиологик ва бошка текшириш усуллари.

**6 мавзу. Руҳий касалликлар этиопатогенези. Замонавий назариялар.**

 Психиатрияда нейробиология ва генетиканинг урни.

 **7 мавзу. Сезги бузилишлари.**

Сезгининг интенсивлиги бузилишлари. Анестезия, гипестезия, патологик рухий анестезия, гиперестезия, гипералгезия. Сенсор синтез бузилишлари. Метаморфопсия. Аутометаморфопсия. Сезги бузилишлари. Сенестопатиялар. Элементар, оддий, алгик, термик, психосенсор, интерпретатив (органотопик, бирлашган, васвасасимон, галлюцинатор, геометрик). Сенестезиялар. Синестезиялар. Сенестопатик ва сенесто-ипохондрик синдромлар.

**8 мавзу. Идрок бузилишлари**.

Идрокнинг барқарорлиги бузилиши. Идрокнинг ёрилиши. Иллюзия. Аффектив, вербал, парейдолик иллюзиялар. Галлюцинациялар. Кўриш, эшитиш, ҳид билиш, тактил, энтероцептив, висцерал, эндосоматик, мотор, вестибулар галлюцинациялар. Функционал, рефлектор, гипногогик, гипнопомпик галлюцинациялар. Чин ва сохта галлюцинациялар. Императив галлюцинациялар. Галлюцинацияларнинг объектив белгилари. Галлюцинатор синдромлар. Галлюциноз.

**9 мавзу. Фикрлаш бузилишлари.**

Фикрлаш динамикасининг бузилишлари. Тахифрения. Брадифрения. Фикрлашнинг таранглаб кетиши. Фикрлашнинг бекилиб кетиши (шперрунг). Фикрлашнинг узилиб Кечиши. Ментизм. Нутқ итерациялари. Палилалия. Вербигерация. Персеверация. Паралогик фикрлаш. Полисемантизм. Патологик хаёл сурмоқ. Символик фикрлаш. Васвасали ғоя. Персекутор, экспансив, депрессив васваса. Бирламчи, иккиламчи васваса. Ипохондрик васваса. Васвасавий синдромлар. Паранойял синдром. Параноид синдром. Параноид синдромнинг васвасали ва галлюцинатор турлари. Руҳий автоматизмлар. Парафрен синдром. Аффектив-параноид синдром. Ўта қимматли ғоялар. Ўта қимматли ғоялар синдроми. Ёпишкок (шилқим) ҳолатлар. Мавҳум шилқимлар (шилқим санаш, унумсиз ўйлаш, шилқим репродукциялар). Шаклланган шилқимлар (фобиялар, хавотирлар, эсдаликлар, ҳақоратли фикрлар, хоҳишлар ва ҳаракатлар). Обсессив синдром.

**10 мавзу. Диққат бузилишлари**. Диққат кўламининг торайиши. Диққат чуқурлигининг камайиши. Диққатнинг ориқлаши, таранглаши. Диққат йўналганлигининг бузилиши. Парапрозексия. Апрозексия. Тақсимланиш бузилиши.

**11 мавзу. Интеллект (акл) патологияси**. Ортирилган ва тугма интеллект пасайиши. Деменция ва аклий заифлик. Аклий заифлик (олигофрения)нинг таснифи, клиник белгилари, диагностикаси. Аклий заифлик (олигофрения) билан хасталанган беморларга псхиатрик ёрдамини ташкил килиш.

**12 мавзу. Хотира бузилишлари.** Амнезия. Фиксацион, зўрайиб борадиган, ретроград, антероград, антероретроград амнезия. Транзитор амнестик эпизодлар. Афазия. Агнозия. Апраксия. Аффектоген амнезия. Даврий амнезия. Хотиранинг скотомизацияси. Гипермнезия. Гипомнезия. Парамнезия. Déjà vu, déjà entendu, déjà vecu, déjà eprouve, déjà raconte. Jamais vu, jamais entendu, jamais vecu, jamais eprouve, jamais raconte.Танимоқ иллюзияси. Пик редупликацияланган парамнезияси. Псевдореминисценция. Конфабуляция. Криптомнезиялар. Амнестик синдром. Клиник белгилари. Диагностика.

**13 мавзу. Психоорганик синдром.**

Клиник белгилари. Диагностика.

**14 мавзу. Ҳиссиёт бузилишлари.**

Аффект. Патологик аффект. Кайфият. Ситуатив реакциялар. Кайфият бузилишлари. Апатия. Гипотимия. Эйфория. Саросималик. Ваҳима. Қўрқув. Васвасали кайфият. Эмоционал реакцияларнинг бузилиши. Эмоционал портловчанлик, ботқоқлик, монотонлик, қўполлик, утмаслик, эмоционал резонанснинг йўқолиши. Паратимия. Эмоционал парадоксаллик. Эмоционал иккиланиш. Аффектив синдромлар. Депрессив синдром. Невротик депрессия. Соматик депресия. Эндоген ва реактив депрессия. Депрессиянинг психотик даражасидаги бузилишлар. Депрессив синдромнинг турлари. Депрессив-параноид синдром. Котар синдроми. Депрессив ступор. Депрессив ажитация. Маниакал синдром. Деперсонализация ва дереализация.

**15 мавзу. Дисфорик синдром.**

Клиник белгилари. Диагностика.

**16 мавзу. Ирода, майл бузилишлари.**

Фаоллик бузилилши. Абулия. Гипербулия. Интилиш бузилишлари. Дромомания. Дипсомания. Пиромания. Клептомания. Инстинктлар бузилишлари. Суицид. Парабулия. Апато-абулик синдром. Диагностика ва клиник куриниши.

**17 мавзу. Ҳаракат бузилишлар.**

Ступор. Кузгалиш. Субступор. Рецептор ступор. Бўш ступор. Люцид ступор. Эффектор ступор. Психоген, депрессив, галлюцинатор, эпилептик, маниакал ступор ва кузгалиш. Кататоник синдром. Кататоник қўзғалиш ва ступор. Дюпре симптоми. Негативизм. Мутизм. Каталепсия. Негативистик ступор. Донг қотиб қолиш билан ступор. Гебефреник синдром.

**18 мавзу. Онг бузилишлари.**

Онгни микдорий бузилишлари. Карахтлик, сопор, кома. Клиник белгилари. Диагностика. Онгни сифатий бузилишлари. Делириоз синдроми. Аментив синдроми. Онейроид синдроми. Онгни номошшомсимон бузилиш синдроми.

**19 мавзу. Психопатологик синдромлар**.

Синдромогенез. Позитив ва негатив синдромлар. Невротик ва психотик синдромлар. Функционал ва органик синдромлар.

**20 мавзу. Негатив симптом ва синдромлар.**

Шахс узгариши. Шахс регресси.

**3.2.1. Амалий (ротация) машғулотларининг мавзулар рўйҳати:**

 **1. Мавзу**.Руҳий касалликларнинг симптомлари

 **2.Мавзу**. Руҳий касалликларнинг синдромлари

**3.Мавзу**. Психиатрияда текшириш усуллари ва психофармакотерапиянинг

 асослари.

**4.Мавзу.** Эндоген руҳий касалликлар. Шизофрения

**5. Мавзу**.Эндоген аффектив бузилишлар

**6.Мавзу**. Шизоаффектив психоз

**7.Мавзу**. Кекса ёшдаги функционал психозлар

***3.2.1. Амалий(семинар, лаборатория) машғулотларини ташкил этиш бўйича умумий кўрсатма ва тавсиялар:***

Амалий машғулотлар мультимедиа қурилмалари билан жиҳозланган аудиторияда бир академик гуруҳга бир ўқитувчи томонидан ўтказилади.

Амалий машғулотларни ўтказишда қўйидаги дидактик тамойилларга амал қилинади:

- Амалий машғулотларни мақсадини аниқ белгилаб олиш;

-Ўқитувчининг инновацион педагогик фаолияти бўйича билимларни чуқурлаштириш имкониятларига талабаларда қизиқиш уйғотиш;

-Талабада натижани мустақил равишда қўлга киритиш имкониятини таъминлаш;

- Талабани назарий-методик жиҳатдан тайёрлаш ва ҳ.к.

***3.2.2. Модулни ўқитиш давомида эгалланадиган амалий кўникмалар ва компетенциялар***

**1. Руҳий касалликларнинг симптомлари**

**Ротациянинг мақсади:**руҳий касалликларининг клиник симптомларини аниқлаш кўникмаларига эга бўлиш.

***Талаба қуйидагиларни бажара олиши зарур:***

* руҳий беморларнинг анамнезини йиғиш;
* беморнинг ҳар бир руҳий доирасини баҳолаш ва касаллик симптомларини аниқлаш;
* психопатологик симптомларни аниқлаш учун экспериментал - психологик усулларини қўллаш;
* руҳий беморларни клиник, лаборатор-инструментал ва функционал текширувлардан ўтказиш.

**2. Руҳий касалликларнинг синдромлари**

**Ротациянинг мақсади:**психопатологик синдромларини ва уларнинг ҳар ҳил турларини аниқлаш ва қиёсий ташхислаш кўникмаларига эга бўлиш.

***Талаба қуйидагиларни бажара олиши зарур:***

* руҳий беморларни сўраб-суриштириш ва кўздан кечириш;
* руҳий статусини баҳолаш ва аниқланган симптомлар асосида синдромал ташҳис қўйиш;
* дастлабки синдромни қиёсий ташҳислаш;
* лаборатор-инструментал ва психологик текширув натижаларини таҳлил қилиш;
* руҳий касалликларида функционал текширув натижаларини таҳлил қилиш, шу билан бирга рентгенологик ва радиологик текширув натижаларини таҳлил қилиш;
* таҳминий ташҳисни қўйиш;
* беморларни стационар ёки амбулатор даволанишга курсатмаларни аниқлаш ва даволаш стратегиясини белгилаш;
* зарур тиббий ҳужжатларни тўла ҳажмда олиб бориш.

**3. Психиатрияда текшириш усуллари ва психофармакотерапиянинг асослари.**

**Ротациянинг мақсади:** психиатрияда текшириш усулларини қўллаш ва психофармакотерапияни ўтказиш кўникмаларига эга бўлиш.

***Талаба қуйидагиларни бажара олиши зарур:***

* руҳий беморларни сўраб-суриштириш ва кўздан кечириш;
* ҳаёт ва касаллик анамнезини йиғиш, руҳий статусини баҳолаш ва аниқланган симптомлар асосида синдромал ташҳис қўйиш;
* дастлабки синдромни қиёсий ташҳислаш;
* лаборатор-инструментал ва психологик текширув натижаларини таҳлил қилиш;
* руҳий касалликларида функционал текширув натижаларини таҳлил қилиш, шу билан бирга рентгенологик ва радиологик текширув натижаларини таҳлил қилиш;
* психометрик усулларини қўллаш;
* даволаш стратегиясини аниқлаш;
* психотроп дори дармонларнинг таснифини, фармакологиясини билиш;
* психотерапия усулларини билиш;
* зарур тиббий ҳужжатларни тўла ҳажмда олиб бориш.

**4. Эндоген руҳий касалликлар. Шизофрения**

**Ротациянинг мақсади:**шизофрения билан касалланган беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* шизофрения билан касалланган беморларни сўраб-суриштириш, руҳий статусини баҳолаш ва кўздан кечириш;
* шизофрениянинг кечиш турини аниқлаш;
* клиник, экспериментал психологик ва инструментал-лаборатор текширув натижаларини таҳлил қилиш;
* шизофренияда учрайдиган шошилинч ҳолатларни бартараф этиш;
* шизофрения билан касалланган беморларда комплекс даволаш ва реабилитация чораларини ўтказиш;
* нейролептикларнинг ножўя таъсирларини олдини олиш;
* психотерапевтик усулларини қўллаш;
* электротитроқ ва инсулинкоматоз даволаш усулини ўтказиш;
* шизофрения билан касалланган беморларда меҳнат, суд-психиатрик экспертизасини ўтказиш;
* зарур тиббий ҳужжатларни тўла ҳажмда олиб бориш.

**5. Эндоген аффектив бузилишлар**

**Ротациянинг мақсади:**эндогенаффектив касалликлар билан беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* эндоген аффектив бузилишлар билан беморларни сўраб-суриштириш, руҳий статусини баҳолаш ва кўздан кечириш;
* клиник ва экспериментал психологик текширув натижаларини таҳлил қилиш;
* эндоген аффектив бузилишлар билан беморларда замонавий даволаш ва реабилитация чораларини ўтказиш;
* суицидал ҳулқда психиатрик ёрдамини бериш;
* эндоген аффектив бузилишлар билан беморларда меҳнат, суд-психиатрик экспертизасини ўтказиш;
* зарур тиббий ҳужжатларни тўла ҳажмда олиб бориш.

**6. Шизоаффектив психоз**

**Ротациянинг мақсади:**шизоаффектив психоз билан касалланган беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* шизоаффектив психоз билан касалланган беморларни сўраб-суриштириш, руҳий статусини баҳолаш ва кўздан кечириш;
* клиник ва экспериментал психологик текширув натижаларини таҳлил қилиш;
* бошқа эндоген руҳий касалликлар билан қиёсий ташхислаш;
* шизоаффектив психоз билан касалланган беморларда замонавий даволаш ва реабилитация чораларини ўтказиш;
* шизоаффектив психоз билан касалланган беморларда меҳнат, суд-психиатрик экспертизасини ўтказиш;
* зарур тиббий ҳужжатларни тўла ҳажмда олиб бориш.

**7. Кекса ёшдаги функционал психозлар**

**Ротациянинг мақсади:** кекса ёшдаги функционал психозлар билан беморларни ташҳислаш ва даволаш, олдини олиш кўникмаларига эга бўлиш.

***Талаба қуйидагиларни бажара олиши зарур:***

* кекса ёшдаги функционал психозлар билан беморларни сўраб-суриштириш, руҳий ва соматик статусини баҳолаш ва кўздан кечириш;
* клиник, экспериментал психологик ва инструментал-лаборатор текширув натижаларини таҳлил қилиш;
* кекса ёшдаги функционал психозлар билан беморларда замонавий даволаш ва реабилитация чораларини ўтказиш;
* зарур тиббий ҳужжатларни тўла ҳажмда олиб бориш.

***Фан бўйича курс иши.***

 Фан бўйича курс иши намунавий ўқув режада кўзда тутилмаган.

**«Психиатрия» мутахассислиги бўйича Модул давомида эгалланадиган амалий кўникмалар рўйҳати:**

|  |  |
| --- | --- |
|  | Текширув усули номланиши |
| 1 | Рухий беморларнинг шошилинч госпитализациясига кўрсатмаларни аниқлаш |
| 2 | Амбулатор ва стационар шароитларда даволаниш учун кўрсатмаларни қиёслаш |
| 3 | Беморнинг рухий статусини бахолаш |
| 4 | Асосий лабаратор текширувларини ўтказиш ва уларнинг натижаларини бахолаш  |
| 5 | Патопсихологик текширув ўтказиш ва уларнинг натижаларини бахолаш |
| 6 | Параноид синдром билан беморларни рухий статусини ёритиш |
| 7 | Парафрен синдром билан касалланган беморларнинг рухий статусини бахолаш |
| 8 | Кандинский-Клерамбо синдром билан беморларнинг рухий статусини бахолаш. |
| 9 | Аффектив синдром билан беморнинг рухий статусини бахолаш. |
| 10 | Депрессив синдром билан касалланган беморларни даволаш. |
| 11 | Маниакал синдром билан беморнинг рухий статусини бахолаш. |
| 12 | Дисфорик синдром билан беморнинг рухий статусини бахолаш. |
| 13 | Амнестик синдром билан беморнинг рухий статусини бахолаш. |
| 14 | Невротик синдром билан беморнинг рухий статусини бахолаш. |
| 15 | Астеник синдром билан беморларни рухий холатини бахолаш. |
| 16 | Психопатсимон синдром билан беморларни рухий холатини бахолаш. |
| 17 | Истерик синдром билан билан касалланган беморларни рухий статусини бахолаш. |
| 18 | Неврозсимон синдром билан рухий бузилишларини рухий статусини бахолаш.  |
| 19 | Психоорганик синдром билан беморларни рухий статусини бахолаш.  |
| 20 | Делирий синдром билан беморларнинг рухий статусини бахолаш.  |
| 21 | Аментив синдром билан беморларнинг рухий статусини бахолаш.  |
| 22 | Онг хиралашув синдром билан рухий статусни ёритиш. |
| 23 | Абстинент синдром билан рухий статусни ёритиш. |
| 24 | Катар синдром билан беморнинг рухий статусини бахолаш. |
| 25 | Корсаков синдром билан беморнинг рухий статусини бахолаш. |
| 26 | Деменция синдром билан беморларни рухий статусини бахолаш. |
| 27 | Уткир захарланиш синдром билан беморнинг рухий статусини бахолаш. |
| 28 | Акл зайифлик синдром билан беморнинг рухий статусини бахолаш. |
| 29 | Тутканоксимон синдромни аниклаш ва беморнинг рухий статусини бахолаш. |
| 30 | Апатик синдром билан беморнинг рухий статусини бахолаш. |

***Модул давомида эгалланадиган компетенциялар (номи, коди) рўйхати:***

1. УК 1[[1]](#footnote-1). Абстракт фикр юритиш, ходисаларни таҳлил ва синтез қилиш қобилиятига эга бўлиш;
2. УК 2. Дунёқарашни шакллантириш учун фалсафий билимларнинг асосларидан фойдаланиш қобилияти;
3. УК 3. Ностандарт вазиятларда ҳаракат қилиш қобилияти, қабул қилинган қарорлар учун ижтимоий ва аҳлоқий жавобгарликни олишга тайёрлик;
4. УК 4. Ўз-ўзини ривожлантиришга, англашга, ўқишга, ижодий салоҳиятдан фойдаланишга тайёрлик;
5. УК 5. Фавқулоддаги вазиятларда биринчи тиббий ёрдам техникасини, ҳимоя усулларини қўллашга тайёрлик;
6. УК 6. Фавқулодда вазиятларда биринчи тиббий ёрдам техникасини, ҳимоя усулларини қўллашга тайёрлик;
7. УКК 1[[2]](#footnote-2).Касбий фаолиятнинг стандарт вазифаларини ахборот, библиографик манбалар, биотиббиёт терминологияси, ахборот-коммуникация технологиялари ва ахборот хавфсизлигининг асосий талабларини ҳисобга олган ҳолда ҳал қилишга тайёрлик;
8. УКК 2. Профессионал фаолиятдаги муаммоларни ҳал қилиш учун оғзаки ва ёзма равишда рус ва хорижий тилларда мулоқот қилишга тайёрлик;
9. УКК 3. Тиббий хужжатларни юритишга тайёргалик;
10. УКК 4. Касбий муаммоларни ҳал қилишда дори воситаларини ва уларнинг комбинацияларини рационал ишлатишга тайёрлик;
11. УКК 5. Беморларга бирламчи тиббий ёрдам кўрсатишни ташкил етиш ва дастлабки тиббий санитар ёрдам кўрсатишни таъминлашга тайёрлик;
12. УКК 6. Тиббий ёрдам кўрсатишда кўзда тутилган тиббий асбоблардан фойдаланишга тайёрлик.

***Модул давомида ўқув клиник амалиётни ташкил этиш бўйича умумий кўрсатма ва тавсиялар:***

Талабаларнинг ўқув клиник амалиёти бўлимларда ўтказилади. Амалий машғулотда амалий кўникмаларга ўргатиш жараёни батафсил режалаштирилади ва 3 босқични ўз ичига олади:

1. Кириш қисми – машғулотнинг мақсади ва вазифалари аниқланади, ўрганилаётган кўникмадан фойдаланишнинг мотивацион асоси, унинг назарий жиҳатлари муҳокама қилинади. Агар техник воситаларни қўллаш талаб этилса, унда уларнинг таъсир механизми, қўллаш техникаси таништирилади.

2. Кўникмани намойиш қилиб бериш ва кўп марта машқ қилиш – бунда кўникмани босқичларга тўғри тақсимлашга алоҳида эътибор қаратилади. Тескари алоқани олгунга қадар, яъни ўрганаётган шахс мустақил, бироқ педагог назорати остида бажара олганда, кўникмани бажаришнинг барча босқичларини умумлаштириш, ўзаро бир-бирида кўп марта машқ қилиш ва фақат кўникмага эга бўлгандан сўнг ҳар бир босқич намойиш қилинади ва ишлаб чиқилади.

3. Хулоса – ўрганаётган шахс билан ушбу кўникманинг аҳамиятини муҳокама қилиш ва уни турли вазиятларда қўллаш. Сўров асосида бирламчи бўғиннинг ўмақсади ва вазифаларига эришилганлигига ишонч ҳосил қилиш. Ўқитиш жараёнида юзага келган муамммоларни аниқлаш ва ҳал қилиш.

Бажарилаётган амаллар алгоритми мавжуд бўлиши ва талабаларга олдиндан етказилиши лозим. Ўқитувчи назорат қилади ва керак бўлганда талабалар ишидаги хатоликларни тўғрилайди. Талаба, унинг хатоси нимада эканлигини, ўқитувчига ва бошқа талабаларга тушунтириб беради ва сўнгра муолажани такрорлайди. Интерфаоллик шунда намоён бўладики, бунда бошқа талабалар эксперт сифатида чиқишга ва ўқитилаётган талабанинг амалий кўникмани тўғри ўзлаштирганлигини баҳолашга тайёр бўлишлари лозим.

Машғулот сўнггида ўқитувчи ҳар бир талабанинг амалий кўникмани ўзлаштирганлик даражасини баҳолайди. Талаба амалий кўникмани ўзлаштира олмаган вазиятларда, машғулотдан ташқари вақтда мустақил ўзлаштириш тавсия этилади.

***Модул давомида ўқув (клиник) амалиётни ташкил этиш бўйича умумий кўрсатма ва тавсиялар:***

“Умумий психиатрия” фанини ўрганувчи талабалар аудиторияда олган назарий билимларини мустаҳкамлаш ва соғлиқни сақлаш тизимидаги амалий масалаларни ечишда кўникма ҳосил қилиш учун мустақил таълим тизимига асосланиб, кафедра ўқитувчилари раҳбарлигида, мустақил иш бажарадилар. Бунда улар қўшимча адабиётларни ўрганиб ҳамда интернет сайтларидан фойдаланиб рефератлар ва илмий докладлар тайёрлайдилар, амалий машғулот мавзусига доир уй вазифаларини бажарадилар, кўргазмали қуроллар ва слайдлар тайёрлайдилар.

**4.Мустақил таълим ва мустақил ишлар, ташкил этиш бўйичакўрсатма ва тавсиялар**

 ***4.1. Тавсия этилаётган мустақил ишларнинг мавзулар рўйҳати:***

1. Кандинский-Клерамбо синдроми.
2. Парафрен синроми.
3. Гебефреник синдроми.
4. Параноид синдроми.
5. Истерик синдроми..
6. Дисфорик синдроми.
7. Ипохондрик синдроми.
8. Корсаков амнестик синдроми.
9. Кататоник синдроми.
10. Маниакал синдроми.
11. Депрессив синдроми.
12. Фобик синдроми.

***4.2****.* ***Тавсия этилаётган мустақил ишларнинг шакллари:***

\* дарслик ва ўқув қўлланмалар бўйича фан мавзуларини ўрганиш;

\* тарқатма материаллар бўйича назарий машғулотлар қисмини ўзлаштириш;

\* компъютер технологиялари тизимлари билан ишлаш;

\* махсус адабиётлар бўйича реферат ва конспектлар тайёрлаш;

\* талабанинг ўқув-илмий-тадқиқот ишларини бажариш билан боғлиқ бўлган адабиётлар, монография ва илмий тўпламларни чуқур ўрганиш;

\* интерактив ва муаммоли ўқитиш жараёнида фаол қатнашиш;

\* масофавий (дистатцион) таълимни ташкил этишда қатнашиш

***4.3.Мустақил таълим ва мустақил ишларни ташкил этиш бўйича умумий кўрсатма ва тавсиялар:***

 Модул (“Умумий психиатрия ”*)* бўйича мустақил иш аудитория ва аудиториядан ташқари ўтказилади.

Талаба мустақил ишини ташкил этишда қўйидаги шакллардан фойдаланилади:

аудиторияда олган назарий билимларини мустаҳкамлаш ва соғлиқни сақлаш тизимидаги амалий масалаларни ечишда кўникма ҳосил қилиш учун мустақил таълим тизимига асосланиб, кафедра ўқитувчилари раҳбарлигида, мустақил иш бажарадилар. Бунда улар қўшимча адабиётларни ўрганиб ҳамда интернет сайтларидан фойдаланиб рефератлар ва илмий докладлар тайёрлайдилар, амалий машғулот мавзусига доир уй вазифаларини бажарадилар, кўргазмали қуроллар ва слайдлар тайёрлайдилар.

***Курс иши лойиҳаси режада кўзда тутилмаган.***

**Модул бўйича талабалар билимини назорат қилиш турлари ва баҳолаш мезонлари**

Умумий психиатрия модули бўйича назорат турлари ва баҳолаш мезонлари ҳақидаги маълумот модул бўйича биринчи машғулотда талабаларга эълон қилинади.

Талабаларнинг модул бўйича ўзлаштириш даражасининг Давлат таълим стандартларига мувофиқлигини таъминлаш учун қуйидаги назорат турлари ўтказилади:

 - жорий назорт (ЖН);

- якуний назорат (ЯН).

Модулга ажратилган 3 кредитни талаба ЖН давомида йиғади.

ЖОРИЙ НАЗОРАТ (ЖН)

Жорий назоратда талабанинг модул мавзулари бўйича билим, амалий кўникма ва компетенцияларни эгаллаш даражасини аниқлаш ва баҳолаб бориш кўзда тутилади. Умумий психиатрия модули бўйича жорий назорат оғзаки, ўргатувчи-назорат тестлари, вазиятли масалалар шаклларида ўтказилади.

Баҳолашда талабанинг билим даражаси, амалий машғулот материалларини ўзлаштириши, назарий материал муҳокамасида ва таълимнинг интерактив усулларида иштирокининг фаоллик даражаси ҳисобга олинади.

Ҳар бир машғулотда барча талабалар баҳоланиши шарт. Максимал балл 100, ўтиш бали 55 балл.

Жорий назоратда саралаш (ўтиш) баллидан кам балл тўплаган ва узрли сабабларга кўра назоратларда қатнаша олмаган талабага қайта топшириш учун, навбатдаги шу назорат туригача, сўнгги жорий назорат учун якуний назоратгача бўлган муддат берилади.

Жорий назоратда талаба ажратилган кредитни тўлиқ тўплаши шарт, шундагина у ЯН киритилади.

Касаллиги сабабли дарсларга қатнашмаган ҳамда белгиланган муддатларда жорий назоратни топшира олмаган талабаларга факультет декани фармойиши асосида, ўқишни бошлаганидан сўнг икки ҳафта муддатда топширишга рухсат берилади.

Семестр якунида модул бўйича жорий назоратда саралаш балидан кам балл тўплаган талаба академик қарздор ҳисобланади.

Академик қарздор талабаларга семестр тугаганидан кейин қайта ўзлаштириш учун бир ой муддат берилади. Шу муддат давомида модулни ўзлаштира олмаган талаба факультет декани тавсиясига кўра белгиланган тартибда ректорнинг буйруғи билан талабалар сафидан четлаштирилади.

**Модул бўйича талаба рейтинги қуйидагича аниқланади:**

|  |  |  |  |  |
| --- | --- | --- | --- | --- |
| **Балл** | **ECTS****баҳо** | **ECTS нинг таърифи** | **Баҳо** | **Таърифи** |
| 86-100 | A | "аъло" – аъло натижа, минимал ҳатоликлар билан | модул дастурининг барча бўлимлари бўйича тизимли, тўла ва чуқур билимга эга бўлиши, зарур далиллар билан асослай олиши;терминологиядан (шу жумладан, илмий, хорижий тилда ҳам) аниқ, ўз ўрнида фойдаланиши, саволларга жавобни мантиқан тўғри, стилистик саводли равишда ифодалаши;муаммоли саволларни аниқлаши, ўз қарашларини илмий-амалий тилда асослаб бера олиши;модулнинг таянч тушунчаларини билиши ва уни қисқа вақт ичида илмий ва амалий масалаларни ечишда самарали қўллай олиши;ностандарт вазиятларда муаммоларни мустақил ва ижодий ҳал қила олиш қобилиятини кўрсата олиши;амалий кўникмаларни мустақил равишда тўлиқ бажара олиши (сифати ва белгиланган сони жиҳатдан);амалий масалаларни қисқа, асосланган ва рационал равишда ҳал этиши;модул дастурида тавсия этилган асосий ва қўшимча адабиётларни тўлиқ ва чуқур ўзлаштириши;модул бўйича назариялар, йўналишлар моҳиятини англаш, уларга танқидий баҳо бериш ва бошқа модуллар илмий ютуқларини қўллай олиши;назарий ва амалий машғулотларда бутун семестр мобайнида ижодий ва мустақил қатнашиши, гуруҳли муҳокамаларда фаол бўлиши, вазифаларни бажаришда юқори маданият даражасига эга бўлиши лозим; | 5 | аъло |
| 81-85 | B | "жуда яхши" – ўртадан юқори натижа, айрим ҳатоликлар билан | модул дастурининг барча бўлимлари бўйича тизимли, тўла ва чуқур билимга эга бўлиши, зарур далиллар билан асослай олиши;терминологиядан (шу жумладан, илмий, хорижий тилда ҳам) аниқ, ўз ўрнида фойдаланиши, саволларга жавобни мантиқан тўғри, стилистик саводли равишда ифодалаши;ўз фикрини исботлашда ёки бошқа назарий материални баён қилишда юзага келган ноаниқликларни мустақил бартараф эта олиши;модулнинг таянч тушунчаларини билиши, қисқа вақт ичида илмий ва касбий вазифаларни қўйиш ҳамда ҳал қилишда ундан унумли фойдаланиши;стандарт вазиятларда муаммоларни ўқув дастури доирасида мустақил ҳал қила олиши;амалий кўникмаларни мустақил равишда тўлиқ бажара олиши (сифати ва белгиланган сони жиҳатдан);амалий машғулотларда норматив-ҳуқуқий ҳужжатларни яхши билишини намойиш қилиши, ушбу билимларни янги вазиятларда тўғри (лекин доим ҳам рационал эмас) қўллай олиши, бажарилган иш натижаларини етарли даражада расмийлаштира олмаганлиги;модул дастурида тавсия қилинган асосий адабиётларни ўзлаштириши;ўрганилаётган модул бўйича назариялар ва йўналишлар моҳиятини англай олиши ва уларга танқидий баҳо бериши;назарий ва амалий машғулотларда бутун семестр мобайнида ижодий ва мустақил қатнашиши, гуруҳли муҳокамаларда фаол бўлиши, вазифаларни бажаришда жуда яхши маданият даражасига эга бўлиши лозим; | 4 | яхши |
| 71-80 | C | "яхши" – ўртача натижа, сезиларли ҳатоликлар билан  | модул дастурининг барча бўлимлари бўйича тизимли, тўла ва чуқур билимга эга бўлиши, зарур далиллар билан асослай олиши, аммо бир оз камчиликлар билан;терминологиядан (шу жумладан, илмий, хорижий тилда ҳам) аниқ, ўз ўрнида фойдаланиши, саволларга жавобни мантиқан тўғри, стилистик саводли равишда ифодалаши;ўз фикрини исботлашда ёки бошқа назарий материални баён қилишда юзага келган ноаниқликларни мустақил бартараф эта олиши;модулнинг таянч тушунчаларини билиши, қисқа вақт ичида илмий ва касбий вазифаларни қўйиш ҳамда ҳал қилишда ундан унумли фойдаланиши;стандарт вазиятларда муаммоларни ўқув дастури доирасида мустақил ҳал қила олиши;амалий кўникмаларни мустақил равишда бажара олиши (сифати ва белгиланган сони жиҳатдан)ни эгаллаши, аммо бир оз камчиликлар билан;амалий машғулотларда норматив-ҳуқуқий ҳужжатларни яхши билишини намойиш қилиши, ушбу билимларни янги вазиятларда тўғри (лекин доим ҳам рационал эмас) қўллай олиши, бажарилган иш натижаларини етарли даражада расмийлаштира олмаганлиги;модул дастурида тавсия қилинган асосий адабиётларни ўзлаштириши;ўрганилаётган модул бўйича назариялар ва йўналишлар моҳиятини англай олиши ва уларга танқидий баҳо бериши;назарий ва амалий машғулотларда бутун семестр мобайнида ижодий ва мустақил қатнашиши, гуруҳли муҳокамаларда фаол бўлиши, вазифаларни бажаришда яхши даражага эга бўлиши лозим; |
| 60-70 | D | "қониқарли" – суст натижа, қўпол камчиликлар билан  | давлат таълим стандартлари (талаблари) доирасида етарли билим ҳажмига эга бўлиши;терминологияни ишлатиши, саволларга жавобларни тўғри баён қилиши, лекин бунда айрим хатоларга йўл қўйиши;жавоб беришга ёки айрим махсус кўникмаларни намойиш қилишда қийналганда, модул бўйича асосий тушунчага эга эканлигини намойиш этиши;амалий кўникмаларни (сифати ва белгиланган сони жиҳатдан) мустақил аммо ҳатоликлар билан тўлиқ бажара олиши;модулининг умумий тушунчалари бўйича қисман билимга эга бўлиши ва уни стандарт (намунавий) вазиятларни ҳал этишда қўллай олиши;педагог ходим ёрдами билан стандарт вазиятларни ҳал эта олиши;ўқилаётган модул бўйича асосий назариялар, концепциялар ва йўналишлар моҳиятини англаши, уларга баҳо бера олиши;назарий ва амалий машғулотларда педагог ходим раҳбарлигида қатнашиши, вазифаларни бажаришда етарли маданият даражасига эга бўлиши лозим; | 3 | Қониқарли |
| 55-59 | E | "ўрта" – минимал натижага тенг | давлат таълим стандартлари (талаблари) доирасида қониқарли билим ҳажмига эга бўлиши;терминологияни ишлатиши, саволларга жавобларни тўғри баён қилиши, лекин бунда айрим қўпол хатоларга йўл қўйиши;жавоб беришга ёки айрим махсус кўникмаларни намойиш қилишда қийналганда ва ҳатоларга йўл қўйганда, модул бўйича асосий тушунчага эга эканлигини намойиш этиши;амалий кўникмаларни (сифати ва белгиланган сони жиҳатдан) мустақил эмас ва ҳатоликлар билан тўлиқ бажара олиши;компетенцияларни мустақил эмас ва ҳатоликлар билан эгаллаши;модулининг умумий тушунчалари бўйича қисман билимга эга бўлиши ва уни стандарт (намунавий) вазиятларни ҳал этишда қўллай олиши;педагог ходим ёрдами билан стандарт вазиятларни ҳал эта олиши;ўқилаётган модул бўйича асосий назариялар, йўналишлар моҳиятини англаши, уларга баҳо бера олиши;назарий ва амалий машғулотларда педагог ходим раҳбарлигида қатнашиши, вазифаларни бажаришда етарли маданият даражасига эга бўлиши лозим; |
| 31-54 | FX | "қониқарсиз" – минимал даражадаги билимларни олиш учун қўшимча мустақил ўзлаштириши зарур | давлат таълим стандартлари (талаблари) доирасида фақат айрим фрагментар билимларга эга бўлса;илмий терминларни ишлата олмаса ёки жавоб беришда жиддий мантиқий хатоларга йўл қўйса;назарий ва амалий машғулотларда пассив қатнашиб, вазифалар бажариш маданиятининг паст даражасига эга бўлса;амалий кўникмаларга эга бўлмаса, ўз хатоларини ҳатто педагог ходим тавсиялари ёрдамида ҳам тўғрилай олмаса. | 2 | Қониқарсиз |
| 0-30 | F | "мутлоқ қониқарсиз" – тўлиқ қайта ўзлаштири-ши лозим | давлат таълим стандартлари (талаблари) доирасида фақат айрим фрагментар билимларга эга бўлса;терминларни ишлата олмаса ёки жавоб беришда жиддий ва қўпол мантиқий хатоларга йўл қўйса ёки умуман жавоб бермаса;назарий ва амалий машғулотларда пассив қатнашиб, вазифалар бажариш маданиятининг паст даражасига эга бўлса ёки умуман бажармаса;амалий кўникмаларга эга бўлмаса, ўз хатоларини ҳатто педагог ходим тавсиялари ёрдамида ҳам тўғрилай олмаса. |  |  |

ЯКУНИЙ НАЗОРАТ (ЯН)

 ЖНга ажратилган кредитларни тўлиқ тўплаган талаба ЯНга киритилади. ЯНда талабанинг билим, кўникма ва малакалари модулнинг умумий мазмуни доирасида баҳоланади. ЯН модул бўйича ўқув машғулотлари тугаганидан сўнг тест марказида тест шаклида ўтказилади. ЯН битта жавобли ва кўп жавобли, мутаносиблик ва кетма-кетликни аниқлашга мўлжалланган тест саволлардан иборат бўлади. ЯНда 55 саралаш баллини ололмаган талаба ЯНдан ўтмаган ва модулни ўзлаштирмаган деб ҳисобланади (ЖНда тўлиқ кредитни йиғган бўлса ҳам).

Таълим муассасаси ректорининг буйруғи билан ички назорат ва мониторинг бўлими раҳбарлигида тузилган комиссия иштирокида якуний назоратни ўтказиш жараёни даврий равишда ўрганиб борилади ва уни ўтказиш тартиблари бузилган ҳолларда, якуний назорат натижалари бекор қилинади ва якуний назорат қайта ўтказилади.

Касаллиги сабабли якуний назоратни топшира олмаган талабаларга факультет декани фармойиши асосида, ўқишни бошлаганидан сўнг икки ҳафта муддатда топширишга рухсат берилади.

Семестр якунида якуний назоратда саралаш балидан кам балл тўплаган талаба академик қарздор ҳисобланади.

Академик қарздор талабаларга семестр тугаганидан кейин қайта ўзлаштириш учун бир ой муддат берилади. Шу муддат давомида модулни ўзлаштира олмаган талаба факультет декани тавсиясига кўра белгиланган тартибда ректорнинг буйруғи билан талабалар сафидан четлаштирилади.

Талаба назорат натижаларидан норози бўлса, модул бўйича назорат тури натижалари эълон қилинган вақтдан бошлаб бир кун мобайнида факультет деканига ариза билан мурожаат этиши мумкин. Бундай ҳолда факультет деканининг тақдимномасига кўра ректор буйруғи билан 3 (уч) аъзодан кам бўлмаган таркибда апелляция комиссияси ташкил этилади.

Апелляция комиссияси талабаларнинг аризаларини кўриб чиқиб, шу куннинг ўзида хулосасини билдиради.

Баҳолашнинг ўрнатилган талаблар асосида белгиланган муддатларда ўтказилиши ҳамда расмийлаштирилиши факультет декани, кафедра мудири, ўқув бўлими ҳамда ички назорат ва мониторинг бўлими томонидан назорат қилинади.

**Малакавий амалиётни ташкил этиш бўйича кўрсатма ва тавсиялар**

Малакавий амалиёт даврида магистратура талабаси кунма-кун малакавий амалиёт журнали шаклида тўлдириб боради. Амалиёт раҳбари томонидан ҳар бир амалиёт куни даврида бажарилган ишалар ҳажми баҳоланади ва кундалик имзоланади.

Малакавий амалиёт журналидаги маълумотлар талабанинг амалий кўникмаларга эга бўлганлик даражаси ҳақида маълумот беради.

Малакавий амалиёт тугагандан сўнг малакавий амалиёт журнали охирида амалиётга жавобгар шахс томонидан талабанинг иши баҳоланади ва унга тавсифнома ёзилади, у муассаса муҳри билан тасдиқланади ва малакавий амалиёт журнали топширилади. Агар бажарилган ишни ифода этган кундалик топширилмаса, амалиёт ўтилмаган деб ҳисобланади.

Малакавий амалиётни якуний баҳолашини тузилган комиссия амалга оширади. Комиссия аъзолари ОТМ ректори томонидан буйруқ асосида тузилади.

 Малакавий амалиётининг якуний баҳолаш натижалари комиссия томонидан қайднома варақасига киритилади ва дастур директори томонидан рейтинг дафтарчасига тўлдирилади. Малакавий амалиёт дастурини (сабабли, сабабсиз) бажармаган талабалар якуний баҳолашга киритилмайди ва академик қарздор талаба сифатида муаммолари магистратура бўлими ва ректорат томонидан кўриб чиқилади ва индивидуал қарор қабул қилинади (расмийлаштирилади)

 **5.АДАБИЁТЛАР**

 **5.1. Асосий адабиётлар**

####  1. Клинические разборы в психиатрической практике / Под ред. Проф. А.Г.

####  Гофмана. - М.: МЕДпресс - информ, 2006. – 704 с.

2. Морозов В.М. Избранные труды. – М.: Медиа медика, 2007. – 292 с.

3. Психиатрия: национальное руководство / под ред. Т.Б. Дмитриевой, В.Н. Краснова, Н.Г. Незнанова, В.Я. Семке, А.С. Тиганова. – М.: ГЭОТАР – Медиа, 2009. – 1000с

4 Снежневский А.В. Общая психопатология: Курс лекций. М.: МЕДпресс- информ, 2008. – 208с.

5. Introductory textbook of psychiatry / Donald W. Black, Nancy C. Andreasen.— Sixth edition. 760 p..

**5.2.Қўшимча адабиётлар.**

1. Рациональная фармакотерапия в психиатрической практике: руководство для практикующих врачей / Под общ. ред. Ю. А. Александровского, Н. Г. Незнанова. — Москва: Литтерра, 2014. — 1080 с.
2. Алимов Х.А, Алимов У.Х., “Психиатрия клиникасининг мукаддимаси” Ташкент 1997.
3. Мурталибов Ш.А с соавт. “Психиатрия маълумотнома” 1993.
4. Ходжаева Н.И., Шоюсупова А.У., «Психиатрия» Ташкент 2010.
5. Стандарты ведения больных.  Клинические рекомендации. ИГ "ГЕОТАР-Медия, 2008.
6. Шамсиев Э.С., Турсунходжаева Л.А., «Психотерапия»-Т.:2011.
7. Coeytaux A., Jallon P., Morabia A. Incidence of status epilepticus in French-speaking Switzerland: (EPISTAR). Neurology 2000;55:693–97.
8. **Franken I.H., Hendriks V.M., Stam C.J., Van den Brink W. A role for dopamine in the processing of drug cues in heroin dependent patients // Eur. Neuropsychopharmacol. – 2004. – Vol. 14 (6). – Р. 503–508.**
9. Knake S., Rosenow F., Vescovi M. et al. Incidence of status epilepticus in adults in Germany: prospective, population-based study. Epilepsia 2001;42:714–
10. **Maher A.R., Maglione M., Bagley S. et al. Efficacy and comparative effectiveness of atypical antipsychotic medications for off-label uses in adults: a systematic review and meta-analysis // JAMA. – 2011. – Vol. 306 (12). – Р. 359—1369.**
11. **Mann K. Pharmacotherapy of alcohol dependence: a review of the clinical data // CNS-Drugs. – 2004. – Vol. 18 (8). – Р. 485–504.**
12. Oxford Textbook of Psychiatry / Gelder M., Gath D., Mayou R. – Second edition. 300 p..
13. **Wachtel S.R., Ortengren A., de Wit H. The effects of acute haloperidol or risperidone on subjective responses to methcmphet c amine in healthy volunteers // Drug-Alcohol Depend. – 2002. – Vol. 68 (1). – Р. 23–33.**

**Интернет сайтлари**

http://[www.neuroleptic.ru](http://www.neuroleptic.ru)

<http://www.psychiatry.ru/>

<http://www.ncbi.nlm.nih.gov/pubmed>

<http://psychiatr.ru/>

<http://www.psychiatrist.com/>

<http://www.rcpsych.ac.uk/>

1. УК- умумий компетенция [↑](#footnote-ref-1)
2. УКК – умумий касбий компетенция [↑](#footnote-ref-2)